**TIRGUS IZPĒTES NOTEIKUMI**

*tēlnieka pakalpojumu sniegšanai koka figūru dizaina izstrādei un izgatavošanai*

Rīgā, 2019. gada 27. septembrī

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Alise Lūse, tālr. 26567874,  e-pasts: alise.luse@kurzemesregions.lv |

1. **PAKALPOJUMS**
   1. Iepirkuma priekšmets ir tēlnieka pakalpojumu sniegšana koka figūru dizaina izstrādei un izgatavošanai saskaņā ar tehnisko specifikāciju projekta Nr.CB786 īstenošanas laikā (turpmāk – Iepirkuma priekšmets).
   2. Iepirkuma priekšmeta CPV kods: 92312230-2 (Tēlnieku sniegtie pakalpojumi).
   3. Iepirkuma priekšmets ir aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
   4. Iepirkuma priekšmets tiek finansēts no INTERREG Centrālās Baltijas jūras reģiona programmas 2014.-2020. gadam līdzfinansētā projekta Nr. CB786 “Dabas pieejamība visiem” (,,NatAc’’).
   5. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir **saimnieciski visizdevīgākais piedāvājums**.

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2019. gada 4. oktobra pulksten 17.00,** nosūtot aizpildītu pieteikuma formu (2. pielikums) un papilddokumentus uz e-pastu: [alise.luse@kurzemesregions.lv](mailto:alise.luse@kurzemesregions.lv).

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
    2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu precizēšanu un/vai uzlabošanu un iepirkuma līguma noteikumiem.
    3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
    4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
    5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
    6. **No iesniegtajiem piedāvājumiem tiks izvēlēts saimnieciski visizdevīgākais piedāvājums. Tirgus izpētes veicējs izvēlas 3. pielikumā aprakstītajiem mērķiem un attiecīgo figūru koncepcijai atbilstošāko piedāvājumu ar zemāko cenu. Tirgus izpētes veicējs atbilstības ietvaros izvērtēs arī vides objektu papildinātību ar elementiem, kas sniegs iespēju apskatīt, uztvert un saprast objektu cilvēkiem ar īpašām vajadzībām.**
    7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
    8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
    2. Pasūtītājs norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
    3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
    4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties.

1. pielikums

**TEHNISKĀ SPECIFIKĀCIJA**

**PROJEKTA APRAKSTS**

Projekta mērķis ir dabas tūrisma pieejamības veicināšana Latvijā, Igaunijā un Somijā, pielāgojot infrastruktūras un tūrisma produktus visiem, tai skaitā cilvēkiem ar īpašām vajadzībām, un izveidojot pieejamo dabas tūrisma galamērķu ķēdi. Detalizēta informācija par projektu pieejama saitē: <https://www.kurzemesregions.lv/projekti/turisms/natac/>

Detalizēts pakalpojuma apraksts iekļauts darba uzdevumā.

**DARBA UZDEVUMS**

1. 14 vides objektu – koka figūru skiču/dizainu izstrāde un skulptūru izgatavošana Kazdangas pīlādžu alejā saskaņā ar 3.pielikumā iekļauto pieturvietu koncepciju koka figūru izgatavošanai.
2. Izpildītājam jāiesniedz detalizētas objektu skices un jāsaskaņo ar Tirgus izpētes veicēju pirms katra objekta izgatavošanas un uzstādīšanas.
3. Koka figūru transportēšana uz uzstādīšanas vietu un uzstādīšana ir iekļauta darba uzdevumā. Pakalpojums izpildāms līdz 31.03.2020.
4. pielikums

**PIETEIKUMS**

*tēlnieka pakalpojumu sniegšanai koka figūru dizaina izstrādei un izgatavošanai*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs: |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs: |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas sniegt tēlnieka pakalpojumus saskaņā ar Tehnisko specifikāciju.

Iesniedzot pieteikumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu darba uzdevumu.

**Pretendenta piedāvātā risinājuma apraksts** (norādot izmantojamos materiālus, to priekšrocības, izmērus, rasējumus vai foto, garfiskos zīmējumus, ja pieejami, u.c.):

|  |
| --- |
| *Pretendents apraksta kopējo risinājumu un piedāvā trīs figūru dizaina skices un to detalizētāku aprakstu (skices un aprakstu var pievienot kā atsevišķu datni).* |

**Pretendents var piedāvāt vairākus variantus/risinājumus, attiecīgi norādot varianta/risinājuma cenu.**

**Cena:**

|  |  |  |
| --- | --- | --- |
| **Pozīcija** | **Cena bez PVN, EUR** | **Cena ar PVN, EUR** |
| Tēlnieka pakalpojumu sniegšana koka figūru dizaina izstrādei, izgatavošanai un uzstādīšanai, t.sk. |  |  |
| Pīlādžu vārti |  |  |
| Pīlādžu sinonīmi |  |  |
| Pīlādža miets |  |  |
| Krēsls ar reljefainu virsmu |  |  |
| Adatas acs |  |  |
| Līdzsvara dēlis/baļķis |  |  |
| Zirņa zieda monoklis |  |  |
| Spogulis |  |  |
| Slota |  |  |
| Vēlmju bize |  |  |
| Ziedojumu katls/raganas pods |  |  |
| Krustu krusti |  |  |
| Meditācijas aplis |  |  |
| „Apskauj mani!” |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

3.pielikums

**Kazdangas Pīlādžu alejas vispārīgais raksturojums**

**Vispārīgā informācija:**

Par godu Latvijas simtgadei Kazdangas centrā ir iestādīta 200 m gara Pīlādžu aleja ar 100 pīlādžiem (50 pīlādžu koki katrā alejas pusē), kura papildināta ar 15 pieturvietām un vides objektiem. Kopējais gājēju celiņu garums pīlādžu alejā takai sastāda 653 m2. Š.g. 4. ceturksnī plānots uzsākt alejas labiekārtošanas darbus, izveidojot cilvēkiem ar īpašām vajadzībām pieejamu takas segumu, sauso tualeti, kā arī pieturvietas ar vides objektiem – daudzveidīgas koka figūras, kas izvietotas alejas abās pusēs, ļaujot izzināt dabu, kultūru un vēsturi caur piecām maņām – redzi, dzirdi, tausti, garšu un smaržu.

**Mērķis:**

* Izveidot jaunu tūristu piesaistes galamērķi Kazdangā – pīlādžu aleju, kurā ar vides objektiem ar dabas elementiem izveidotas vairākas izglītojošas un interaktīvas pieturvietas, kas baudāmas un izzināmas ar piecām maņām – caur emocionāliem, garīgiem un fiziskiem aspektiem.
* Izveidot aleju, kas pieejama cilvēkiem ar īpašām vajadzībām (riteņkrēslos, vājredzīgajiem, neredzīgajiem, senioriem, vecākiem, kas ceļo ar bērnu ratiņiem utt.) gan pateicoties takas segumam, gan vides objektu dažādībai.

**Izglītojošie aspekti**:

* Iepazīstināt tūristus, Kazdangas viesus un kazdandzniekus ar īpašu vietu Kazdangā, kurā smelties spēku un gūt emocionālu baudījumu.
* Rosināt apmeklētājos interesi par dabas tūrismu.
* Veicināt izpratni par latviešu tautas tradīcijām, kas saistītas ar pīlādžiem, kā arī izzināt pīlādža “anatomiju”.
* Attīstīt bērnu, jauniešu, senioru, t.sk. cilvēku ar īpašām vajadzībām, dabas, vides un kultūras uztveri caur vides objektiem un rosināt vēlmi izzināt dabas daudzveidību;
* Sniegt zināšanas par pīlādžu dažādību Kazdangas parkā un Latvijā.

**Pieturvietu koncepcija koka figūru izgatavošanai:**

1. Pīlādžu vārti – arka no koka, kam abās pusēs iestādīti pīlādži, kuri laika gaitā ievijas, ieaug tajā. Vārtus no pīlādža zariem latviešu tradīcijās izmanto saulgriežos, un, ejot tiem cauri, notiek simboliska attīrīšanās un ieiešana nākamā ciklā - garīgā, emocionālā vai fiziski jaunā dzīves ceļa posmā, piemēram, kāzās. Pīlādži arī no bioķīmiskā viedokļa satur vielas fitoncīdus, kas attīra gaisu un iznīcina mikrobus – tātad arī fiziska attīrīšanās. **Vides pieejamība** – vismaz 1,8m plati, figūrā jāiestrādā elements/i, kas ļauj vājredzīgajiem un neredzīgajiem iztaustīt koka reljefu un specifisko/s elementu/s.
2. Pīlādžu sinonīmi - izzinošs un informatīvs stends ar atklājamiem dēlīšiem, kas ļauj uzzināt pīlādža nosaukumus dažādās latviešu valodas izloksnēs un dialektos. **Vides pieejamība** – stendam jābūt tādā augstumā, lai cilvēks riteņkrēslā varētu brīvi saskatīt un darboties ar plāksnītēm (750-850mm augstumā no zemes), vājredzīgajiem un neredzīgajiem jābūt iespējai ar taustes palīdzību sajust dažādas formas dēlīšus, uz kuriem uzrakstīti pīlādžu sinonīmi, arī braila rakstā.
3. Pīlādža miets – imagināra aizsargapļa uzvilkšanai ap sevi. Latviešu tradīcijā saulgriežos pīlādža koku 9x vilka ap māju atmuguriski, lai nodrošinātu tās iedzīvotāju aizsardzību no slimībām un nelaimēm. Izmantojams kāzās, lai nodrošinātu pāra labklājību, kā arī jebkuram apmeklētājiem, sniedzot iespēju izbaudīt simbolisko rituālu. **Vides pieejamība** – figūrai jābūt novietotai tā, lai cilvēks riteņkrēslā var apbraukt tai apkārt, figūrā jāiestrādā elements/i, kas ļauj vājredzīgajiem un neredzīgajiem iztaustīt koka reljefu un specifisko/s elementu/s.
4. Krēsls ar reljefainu virsmu – drosmes krēsls – fiziskā un gara stipruma pārbaudīšanai. **Vides pieejamība** – krēslā jāiestrādā dažāda reljefa virsmu, kas dotu iespēju iztaustīt virsmas dažādību un koka faktūru.
5. Adatas acs – vides objekts no koka, kas atgādina milzu adatu, kurai galā caurums. Materializēts latviešu tautas sakāmvārds „Izlīst pa adatas aci”, respektīvi, būt veiklam un izmanīgam dažādās dzīves situācijās. Kurš var izlīst cauri tam, pierāda savas spējas. **Vides pieejamība** – objektam jāparedz iespēju iztaustīt virsmu, koka faktūru.
6. Līdzsvara dēlis/baļķis – nelīdzens, šaurs baļķītis, pa kuru noiet, lai pārbaudītu savu līdzsvara sajūtu un veiklību. Piemērots gan bērniem, gan pieaugušajiem. **Vides pieejamība –** figūrā jāiestrādā elements/i, kas ļauj vājredzīgajiem un neredzīgajiem iztaustīt koka reljefu, specifisko/s elementu/s un dažādu augstumu virsmas.
7. Zirņa zieda monoklis – no koka veidota zirņa zieda imitācija ar iestrādātu krāsainu stikliņu acu augstumā. Latviešu ticējumi vēsta, ka, „lūkojoties uz kādu caur zirņa ziedu, var redzēt patieso būtību”. **Vides pieejamība** – objektā jāiestrādā divi dažāda augstuma krāsaini stikliņi. Pie viena no tiem jāparedz iespēju piekļūt un ielūkoties arī cilvēkiem riteņkrēslā, kā arī bērniem – gan apskatot, gan aptaustot krāsaino stikliņu.
8. Spogulis – koka rāmī iestiprināts spogulis vai spoguļa imitācija, kas ne tikai vizuāli pastiprina pīlādžu alejas krāšņumu, bet arī ļauj filozofiski aplūkot sevi dabā un ieraudzīt jaunas nianses ārpustelpas vidē. **Vides pieejamība** – objektam jābūt tādā augstumā, lai to var izmantot arī cilvēki riteņkrēslā – saskatot sevi, dabu un apkārtni sev apkārt, kā arī sataustot spoguļa imitācijas virsmu un faktūru.
9. Slota – sola veidā izveidota zaru slota, aptuveni trīs reizes lielāka nekā īstenībā. Ja ticējumi vēsta, ka „raganas lido uz slotām vai krāsns kruķiem”, tad šis sols ļauj iejusties „raganas” ādā un tādējādi atklāt sevī negatīvās rakstura īpašības. **Vides pieejamība** – objektam jānodrošina arī soliņa funkcija, ļaujot apsēsties, izjust koka reljefu, faktūru, sataustīt objekta veidolu.
10. Vēlmju bize – statīvs no koka ar brīvi karājošām virvēm, no kurām jāsapin bize vai jāsasien mezgls, tādējādi ļaujot pinējam koncentrēties savai vēlmei un iepīt to bizē. Bērniem attīsta pīšanas un siešanas māku. **Vides pieejamība** – virsmām jābūt dažāda biezuma un faktūras, ļaujot sajust materiālu, veicinot kustību, iespēju sadarboties, pinot kopēju bizi. Statīvam jābūt tādā augstumā, lai to var izmantot arī cilvēki riteņkrēslā.
11. Ziedojumu katls/raganas pods – gājiena laikā neviļus pacelti dabas priekšmeti (čiekuri, ogas, ziedi) var nokļūt kā ziedojums „katlā”, iemācot ziedot un dot. **Vides pieejamība** – savāktos materiālus būs iespējams sasmaržot, sataustīt. Figūrai jābūt tādā augstumā, lai tās saturam var piekļūt arī cilvēki riteņkrēslā.
12. Krustu krusti – koka stends ar izgrebtām dažādām krusta formām un atbilstošiem ievietojamiem krustiņiem. Attīsta bērnu vērību un ļauj pieaugušajiem saprast krusta nozīmi un to dažādību atšķirīgās reliģijās un mācībās. **Vides pieejamība** – objektam jāļauj sataustīt stendā izgrebtās krustu formas, veicināt domāšanu, ar taustes palīdzību sajust krustu formas. Figūrai jābūt tādā augstumā, lai to var izmantot arī cilvēki riteņkrēslā.
13. Meditācijas aplis – koka paaugstinājums ar vieglu iedobi sēdēšanai meditatīvā pozā, kuru ieskauj aplis uz zemes no laukakmeņiem vai koka celmiem, kur rast psiholoģisku un emocionālu patvērumu. Bērniem līdzsvaru attīstošs un meditatīvs vides objekts. Pēc pastaigas un sevis izpētes pīlādžu alejā te būtu iespēja pasēdēt mierpilnā pozā un apdomāt tikko pieredzēto**. Vides pieejamība** – objektam jānodrošina arī soliņa funkcija, ļaujot apsēsties, izjust koka reljefu, faktūru, sataustīt objekta veidolu, materiālu – silts, auksts.
14. „Apskauj mani!” – plāksnīte pie nobrieduša koka. Iemāca pateicību, došanu un mīlestību pret dabu. **Vides pieejamība** – plāksnītei jābūt arī braila rakstā, ar iztaustāmu/iem elementu/iem.

Visiem vides objektiem jābūt papildinātiem ar elementiem, kas sniedz iespēju apskatīt, uztvert un saprast objektu cilvēkiem ar īpašām vajadzībām. Tiem jābūt aptaustāmiem, veicinot iztēli un fantāziju.

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar Tirgus izpētes veicēju. [↑](#footnote-ref-5)